Държавен вестник, бр. 66, 2014 г., стр. 66

СТР.  66	
Д Ъ Р Ж А В Е Н  В Е С Т Н И К 	
БРОЙ  66
постнатално: да/не 
X. Резултат от офталмологичния преглед
XI. Определяне на дата за контролен преглед 
XII. При проведено лечение отразяване на 
вида на извършените терапевтични процедури.“
5143
НАРЕДБА № 15
от 28 юли 2014 г.
за утвърждаване на медицински стандарт 
„Ревматология“ 
Член единствен. С наредбата се утвърж­
дава медицинският стандарт „Ревматология“ 
съгласно приложението.
Заключителни разпоредби
§ 1. Наредбата се издава на основание 
чл. 6, ал. 1 от Закона за лечебните заведения 
и отменя Наредба № 29 от 2010 г. за утвържда­
ване на медицински стандарт „Ревматология“ 
(обн., ДВ, бр. 58 от 2010 г.; изм. и доп., бр. 92 
от 2010 г.).
§ 2. Указания по прилагането на наредбата 
се дават от министъра на здравеопазването.
§ 3. Стандартните и специфичните изисква­
ния за оборудване и апаратура, определени 
в приложението към член единствен, ако не 
могат да бъдат осигурени за всяка структура, 
следва да бъдат осигурени в лечебното заве­
дение в брой и по специфика, достатъчни за 
обезпечаване изпълнението на изискванията 
за компетентност и обем дейност на всяка 
от структурите от съответните нива на ком­
петентност. 
§ 4. (1) Когато лечебните заведения за бол­
нична помощ не разполагат със структура по 
клинична лаборатория, те следва да осигурят 
осъществяването на дейност по клинична 
лаборатория от съответното ниво, определено 
с този стандарт, по договор със самостоятел­
на медико-диагностична лаборатория или с 
клинична лаборатория – структура на друго 
лечебно заведение. 
(2) В случаите по ал. 1 лабораторията, с 
която е сключен договорът, следва да бъде 
разположена на територията на болницата. С 
договора задължително се обезпечава 24-часо­
во осъществяване на дейностите по клинична 
лаборатория за нуждите на структурата по 
ревматология. 
(3) В случаите по ал. 1, ако лабораторията 
е самостоятелна медико-диагностична лабо­
ратория или структура на лечебно заведение 
за извънболнична помощ, тя следва да отго­
варя на изискванията за съответното ниво 
болнична структура по клинична лаборатория 
съгласно медицинския стандарт „Клинична 
лаборатория“.
Министър:
Таня Андреева 
Приложение
към член единствен
МЕДИЦИНСКИ СТАНДАРТ
„РЕВМАТОЛОГИЯ“
Г л а в а  п ъ р в а
ОСНОВНА ХАРАКТЕРИСТИКА НА КЛИ­
НИЧНАТА МЕДИЦИНСКА СПЕЦИАЛ­
НОСТ „РЕВМАТОЛОГИЯ“
Раздел І
Дефиниция, основни цели и задачи на клинич­
ната медицинска специалност „Ревматология“
1. Ревматологията е специалност с интер­
нистична насоченост и интердисциплинарен 
обхват. Ревматологията обхваща разпознаване, 
диагностициране, консервативно лечение, 
както и рехабилитация и профилактика на 
заболяванията на опорно-двигателния апарат 
и съединителната тъкан. Отличителна черта 
на специалността е наличието на припокри­
ващи се области със значителен брой други 
интернистични, хирургични и терапевтични 
специалности, отразени по-долу.
2. Основни задачи на медицинската спе­
циалност „Ревматология“ са профилактиката, 
диагностиката, лечението и рехабилитацията 
на пациенти със следните ревматични болес­
ти: възпалителни и дегенеративни ставни 
заболявания, заболявания на съединителната 
тъкан, болести на костите, болести на меките 
тъкани, болести, причинени от кристали, и 
наследствени болести на опорно-двигателния 
апарат.
3. Ревматичните болести включват следните 
основни групи заболявания:
3.1. Възпалителни ставни заболявания:
3.1.1. Автоимунни: ревматоиден артрит, 
синдром на Фелти, синдром на Щил, юве­
нилен хроничен артрит, болест на Бехтерев, 
псориатичен артрит, артрити при хронични 
ентероколити (улцерозен колит, болест на 
Крон) и др.
3.1.2. Свързани с инфекция реактивни ар­
трити: инфекциозни артрити (бактериални, ви­
русни, гъбични, паразитни), реактивни артрити 
(ревматизмус верус, синдром на Райтер – след 
ентероколитна или уро-генитална инфекция, 
след преболедуване от други инфекции и др.).
3.1.3. Свързани с директна инфекция в 
ставите – инфекциозни артрити.
3.2. Системни заболявания на съединител­
ната тъкан – системен лупус еритоматозус, 
системна склеродермия, полимиозит/дерма­
томиозит, системни васкулити, синдром на 
Сьогрен, припокриващи синдроми.
3.3. Болести, причинени от кристали – по­
дагра, хондрокалциноза (апатитна и оксалатна 
болест) и др.
3.4. Дегенеративни ставни заболява­
ния – първична и вторична остеоартроза.